Diari Oficial de la Generalitat Valenciana


Sumari del DOGV 5289, del 27-06-2006 (2006/6881)

RESOLUCIÓ de 26 de maig de 2006, de l'Autoritat Portuària d'Alacant, per la qual es publica acord del Consell d'Administració d'esta, sobre consideració del tràfic de clínquer a granel com a rellevant per al port d'Alacant, així com subscripció de conveni per a potenciar i consolidar el mencionat tràfic, i bonificar la taxa de la mercaderia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6881


Data del document
:   26-05-2006

Organisme emissor
:   Autoritat Portuària d'Alacant

Tipus de document
:   Resolució

Descriptors 

:   * ciment
    * empresa privada
    * instal·lació portuària

RESOLUCIÓ de 26 de maig de 2006, de l'Autoritat Portuària d'Alacant, per la qual es publica acord del Consell d'Administració d'esta, sobre consideració del tràfic de clínquer a granel com a rellevant per al port d'Alacant, així com subscripció de conveni per a potenciar i consolidar el mencionat tràfic, i bonificar la taxa de la mercaderia. [2006/M6881]  
En la sessió del Consell d'Administració de l'Autoritat Portuària d'Alacant, celebrada l'1 de març de 2006, entre altres, es va adoptar el següent acord:  
«1r Considerar el tràfic de clínquer (ciments sense polvoritzar) a granel, pertanyent al codi aranzelari 2523B, com a rellevant per al port d'Alacant.  
2n Facultar el president d'esta Autoritat Portuària per a subscriure un conveni amb l'empresa Cementos La Cruz, SL, per a potenciar i consolidar el tràfic de clínquer a granel, en què consten, entre altres, les següents condicions:  
Tràfic anual mínim de captació i consolidació fixat per a la taxa de la mercaderia, en el tràfic de clínquer (ciments sense polvoritzar) a granel:  
L(c) = 80.000 tones  
La bonificació a la taxa de la mercaderia, a aplicar a la totalitat del tràfic anual operat pel subjecte passiu amb qui se subscriu el conveni, es determinarà en funció del volum total de tràfic real aportat durant l'any natural:  
T: Tràfic total de clínquer a granel (codi aranzelari 2523B) en l'any natural Bonificació  
200.000 > T > 80.000 tones 10%  
T > 200.000 tones 15%  
Condicions d'aplicació, a incorporar en el conveni a subscriure amb l'operador:  
1. El volum de tràfic total anual mínim al qual es compromet el subjecte passiu amb qui se subscriu el conveni s'establix en 80.000 tones.  
2. S'aplicarà, des de la primera tona moguda, la bonificació corresponent al tràfic anual mínim compromés per a l'any natural (80.000 tones), açò és, el 10%. En el cas d'incompliment per part del subjecte passiu del compromís adquirit, es tornaran les quanties de les bonificacions indegudament aplicades, amb abonament dels corresponents interessos de demora.  
3. En el moment en què el subjecte passiu, durant l'any natural, arribe a un volum de tràfic de 200.000 tones, li serà d'aplicació, amb caràcter retroactiu des de la primera tona de l'any, la bonificació total del 15%.»  
Cosa que es publica perquè en prengueu coneixement.  
Alacant, 26 de maig de 2006.. El president: Mario Flores Lanuza.